Paraíba

Paraíba Brasilgo ipar-ekialdeko estatua da. 56.584 kilometro koadroko eremua dauka eta 3.598.025 biztanle zituen 2005ean (64,2 biztanle kilometro koadroko). João Pessoa da hiriburua eta hiri nagusia.

 Etimologia 
Parahiba tupi indiarren hitza da, «ibai-besoa» esan nahi duena.

 Geografia 
Iparraldean, Rio Grande do Norterekin du muga, hegoaldean, Pernambucorekin, ekialdean, Ozeano Atlantikoarekin eta mendebaldean Cearako estatuarekin. Paraiba do Norte eta Piranhas ibaiak dira aipagarrienak. Paraibako klima tropikala da barnealdean eta hezea kostaldeko zabaldian.

 Historia 
XVI. mendean, bertan antolatu zituzten portugaldarrek azukre-kanaberako munduko lehen sail handiak. 1585ean sortu zuten Itamarako kapitain-herria, eta Afrikatik bidalitako esklaboez baliatu ziren azukre-ustiakuntzarako. XVIII. mendean hasi ziren portugaldarrak kotoia ekoizten, eta kotoia izan da ekoizpen-gai nagusia XIX. mendetik aurrera. Estatuko hiriburuak Paraiba izena izan zuen, 1930ean hil zuten politiko erreformazale baten omenez João Pessoa izena eman zioten arte.

 Ekonomia 
Nekazaritza (kotoia, azukre-kanabera, kafea, tabakoa) eta abere-hazkuntza (behi-azienda eta ardi-azienda) dira ekonomia-jarduera nagusiak. Wolframi, eztainu- eta bismuto-hobi garrantzitsuak daude.

 Udalerriak 

 Erreferentziak 

 Kanpo estekak 
  Estatuko webgune ofiziala, paraiba.pb.gov.br

Kategoria:Brasilgo estatuak